19.10.2022
SK
Úradný vestník Európskej únie
L 271/1
II (Nelegislatívne akty)
MEDZINÁRODNÉ DOHODY ROZHODNUTIE RADY (EÚ) 2022/1974 z 13. októbra 2022 o podpise v mene Únie Dohody o dobrovoľnom partnerstve medzi Európskou úniou a Guyanskou kooperatívnou republikou o vynútiteľnosti práva a správe v lesnom hospodárstve a obchode s výrobkami z dreva, ktoré sa dovážajú do Európskej únie
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 207 ods.
4 prvý pododsek v spojení s jej článkom 218 ods.
5, so zreteľom na návrh Európskej komisie, keďže: (1)
Komisia 21. mája 2003 prijala oznámenie Rade a Európskemu parlamentu s názvom „Vynútiteľnosť práva, správa a obchod v lesnom hospodárstve (FLEGT): návrh akčného plánu EÚ“.
V akčnom pláne stanovenom v uvedenom oznámení (ďalej len „akčný plán FLEGT“) sa požaduje prijatie opatrení na zamedzenie nezákonnej ťažby dreva vypracovaním dohôd o dobrovoľnom partnerstve s krajinami produkujúcimi drevo.
Rada prijala 13. októbra 2003 svoje závery týkajúce sa akčného plánu FLEGT a Európsky parlament prijal svoje uznesenie v tejto veci 11. júla 2005.
(2)
Rada 5. decembra 2005 poverila Komisiu, aby začala rokovania o dohodách o partnerstve s krajinami produkujúcimi drevo s cieľom implementovať akčný plán FLEGT.
(3)
Rada 20. decembra 2005 prijala nariadenie (ES) č. 2173/2005 (1) o vytvorení licenčného systému FLEGT na dovoz dreva do Únie z krajín, s ktorými Únia uzavrela dohody o dobrovoľnom partnerstve.
(4)
Rokovania s Guyanskou kooperatívnou republikou s cieľom uzavrieť Dohodu o dobrovoľnom partnerstve medzi Európskou úniou a Guyanskou kooperatívnou republikou o vynútiteľnosti práva a správe v lesnom hospodárstve a obchode s výrobkami z dreva, ktoré sa dovážajú do Európskej únie (ďalej len „dohoda“), boli úspešne uzavreté parafovaním dohody 23. novembra 2018.
(5)
Dohoda by sa mala podpísať s výhradou jej uzavretia k neskoršiemu dátumu,
PRIJALA TOTO ROZHODNUTIE:
Článok 1 Týmto sa v mene Únie schvaľuje podpis Dohody o dobrovoľnom partnerstve medzi Európskou úniou a Guyanskou kooperatívnou republikou o vynútiteľnosti práva a správe v lesnom hospodárstve a obchode s výrobkami z dreva, ktoré sa dovážajú do Európskej únie, s výhradou uzavretia uvedenej dohody (2).
(1) Nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v.
EÚ L 347, 30.12.2005, s. 1).
(2) Text dohody sa uverejní spolu s rozhodnutím o jej uzavretí.